**Kalaxin tuulivoimapuisto** on Pohjanmaalla Närpiön Kalaxin pohjoispuolella sijaitseva tuulivoimapuisto, jossa toimii 21 tuulivoimalaitosta. Niiden kokonaiskapasiteetti on 90 megawattia< ja vuosituotanto on noin 300 gigawattituntia. Tuulivoimapuiston on rakentanut Fortum, sen omistavat Fortum, Energy Infrastructure Partners ja Credit Suisse Energy Infrastructure Partners, ja sitä operoi Fortum.

Yleistä
-------

Tuulipuisto sijaitsee Närpiön kirkolta kuusi kilometriä luoteeseen päin, Kalaxin, Nixmossenin ja Nämpnäsin välisellä metsäalueella. Voimala-alueen sislälle jää paikanniminä esimerkiksi sellaisia alueita kuin Träskmossen, Harsmossen, Lappnäsmossen, Nixmossen, Fågelmossen, Västerskogen ja Timmermossen. Tuulipuiston pituus on 3,2 kilometriä, leveys 2,9 kilometriä, ja kaikki voimalaitokset sisällensä sulkevan alueen pinta-ala on 7,1 neliökilometriä. Tuulipuistoksi hankealueen pinta-ala on 33 neliökilometriä. Voimala-alueelle pääsee pitkin metsäautotietä, joka alkaa Kalaxin ja Lappnäsetin väliseltä kylätieltä (yhdystie 17117). Tienhaarassa sijaitsee myös tuulipuiston sähköasema. Voimaloille johtavat huoltotiet haarautuvat metsäautotieltä.

Tuulivoimalaitokset ovat tanskalaisen Vestaksen valmistamaa V150-4.3MW-mallia, jonka napakorkeus on noin 140 metriä , tuuliturbiinin halkaisija 150 metriä ja jonka kapasiteetti on 4,3 megawattia. Voimalat sijaitsevat 15–25 metrin korkeudella mpy.

Voimaloiden tuottama sähkö johdetaan noin 20 kilovoltin jännitteellä alueen itäpuolella sijaitsevalle sähköasemalle. Se, minne sähköenergia johdetaan sähköasemalta, ei ole tässä tietoa.

Historiaa
---------

VindIn Ab Oy on suunnitellut tuulivoimapuistoa ja laatima YVA-arviointiohjelma saapui ELY-keskukselle lokakuussa 2013. Yhtiö ilmoitti alueelle mahtuvan 39 tuulivoimalaitosta, joiden kapasiteetti olisi yhteensä 136–150. Hankealueen tuuliolosuhteet ovat kohtuulliset, sillä sadan metrin korkeudella tuulee keskimäärin 6,8 metriä sekunnissa ja 150 metrin korkeudella 7,6 metriä sekunnissa. YVA-ohjelman jälkeen siitä pyydettiin marraskuussa lausunto, jonka kirjoittamiseen menee yleensä pari kuukautta.

Yhtiö kirjoitti hankkeen vaatiman YVA-selostuksen kesään 2014 mennessä. Tuulivoimalaitoksien mittasuhteet olivat tarkentuneet noin neljään megawattiin, tuuliturbiinin halkaisijaksi noin 130 metriä ja napakorkeudeksi noin 140 metriä. Tuulivoimaloiden määrä väheni 28–33 kappaleeseen. Selostuksen melumallinnuksien 45 desibelin raja kiersi hankealuetta metsän sisällä, mutta 35 desibelin reuna ulottui jo Kalaxin, Lappnäsin, Nixmossenin ja Nämpnäsin reunalle asti. Selostuksessa arvioitiin, ettei asutus häiriintyisi melusta merkittävästi. Arviointiselostuksesta jätettiin yhteysviranomaisen lausuntopyyntö heinäkuussa 2014 ja se annettiin marraskuussa 2014.

Fortum ilmoitti toukokuussa rakentavansa tuulivoimapuiston Närpiön Kalaxiin toukokuussa 2015. Tuulipuiston investointi maksaisi 90 miljoonaa euroa. Tuulipuiston osayleiskaavan muutos hyväksyttiin toukokuussa 2018. Suvic Oy ilmoitti huhtikuussa 2020, että se aloitti tuulipuiston pohjatyöt kesäkuussa 2019 ja ne valmistuivat huhtikuussa 2020. Sen rakentaminen aloitettiin tiestön parantamisella kesäkuussa 2019. Parannettavia tieosuuksia oli yhteensä 11 kilometriä. Tuulivoimalaitoksia alettaisiin asentamaan ensi keväällä.

Vaikka Kalaxin tuulipuistoa vasta rakennettiin, myi Fortum osan osakkeistaan sijoitusyhtiölle Credit Suisse Energy Infrastructure Partnersin (CSEIP). Fortum säilytti kuitenkin vielä 20 % vähemmistöosakkuuden ja toimi tuulipuiston operaattorina. Fortum omisti tuulipuiston yhdessä Energy Infrastructure Partnersin (EIP) kanssa, mutta Fortum vastasi puiston toiminnasta sen alkuaikoina. Tuulipuiston tuottamasta energiasta 70 % myytiin pitkäaikaissopimuksella suoraan Nesteelle. Kesäkuussa 2020 Anora sopi Fortumin kanssa ostavansa Kalaxin tuulipuiston energiaa tislaamon toimintaan.

Katso myös
----------

* Luettelo Suomen tuulivoimaloista

Lähteet
-------

1. 1 2  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 14.2.2024.
2. 1 2  Varjonen, Terhi: Fortum aikoo rakentaa oman tuulivoimapuiston Närpiöön *yle.fi*.  21.5.2019. Helsinki:  YLE. Viitattu 14.2.2024.
3. 1 2 3 4 5  Kalaxin tuulivoimapuisto, Närpiö *YVA-menettely*.  11.9.2019. Seinäjoki:  Etelä-Pohjanmaan ELY-keskus. Viitattu 14.2.2024.
4. 1 2 3 4 5 6  Kalax *www.thewindpower.net*.  4.9.2023. Ranska:  The Wind Power. Viitattu 14.2.2024. (englanniksi)
5. 1 2  Fortum myy valtaosan yhtiön pohjoismaisten tuulivoimalaitosten omistuksesta *ess.fi*.  20.12.2019. Helsinki:  Mediakonserni Keskisuomalainen. Viitattu 13.2.2024.
6. 1 2 3 4 5  Tuuli­voi­ma­puisto Kalax *fortum.fi*. Helsinki:  Fortum Oyj. Viitattu 13.2.2024.
7. 1 2 3 4 5 6  Kalaxin tuulivoimapuisto (sijainti maastokartalla) *Karttapaikka*. Helsinki:  Maanmittauslaitos. Viitattu 14.2.2024.
8. 1 2  Vestas V150/4000-4200 *www.thewindpower.net*.  18.12.2023. Ranska:  The Wind Power. Viitattu 14.2.2024. (englanniksi)
9. 1 2  Kalaxin tuulivoimapuisto (PDF) (YVA-selostuksen tiivistelmä) *ymparisto.fi*.  kesä 2014. Seinäjoki:  VINDIN AB OY / FCG Design och planering Ab. Viitattu 13.2.2024.
10. ↑  Kalax vindkraftpark – Program för miljökonsekvensbedömning (PDF) (osa 2, s. 16–18) *ymparisto.fi*.  10.2013. Seinäjoki:  VINDIN AB OY / FCG Design och planering Ab. Viitattu 13.2.2024. (ruotsiksi)
11. ↑  Kalax vindkraftpark – Program för miljökonsekvensbedömning (PDF) (osa 1, s. 1–5, 9) *ymparisto.fi*.  10.2013. Seinäjoki:  VINDIN AB OY / FCG Design och planering Ab. Viitattu 13.2.2024. (ruotsiksi)
12. ↑  Närpiön kaupungin osayleiskaavamuutos (PDF) *narpes.fi*.  21.5.2018. Närpiön kaupunki. Viitattu 13.2.2024. (ruotsiksi)
13. ↑  Kalaxin tuulipuisto Närpiö *suvic.fi*.  30.4.2020. Oulu:  Suvic Oy. Viitattu 13.2.2024.
14. ↑  Niemistö, Elina: Närpiön Kalaxin tuulivoimapuiston työt käynnissä *yle.fi*.  7.6.2019. Helsinki:  YLE. Viitattu 14.2.2024.
15. ↑  Koskenkorvalla tislataan jatkossa paikallisella tuulivoimalla *anoraindustrial.com*.  16.6.2022. Helsinki:  Anora Group Oyj. Viitattu 13.2.2024.